
PARLAMENTUL ROMÂNIEI

CAMERA DEPUTAŢILOR
                 Comisia pentru agricultură, 









           Bucureşti,  16.06.2005     
silvicultură, industrie alimentară şi servicii specifice





                     Nr.24/241
RAPORT

asupra proiectului de Lege privind stimularea absorbţiei fondurilor SAPARD prin preluarea riscului de 

către fondurile de garantare
În conformitate cu prevederile art.89 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere cu proiectul de Lege privind stimularea absorbţiei fondurilor SAPARD prin preluarea riscului de către fondurile de garantare, transmis cu adresa nr. PL-X 221/8 iunie 2005 şi înregistrat sub nr.24/232/09.06.2005. 

La întocmirea raportului comisiile au avut în vedere avizul Consiliului Legislativ.
Proiectul de lege are ca obiect de reglementare stimularea absorbţiei fondurilor SAPARD prin preluarea riscului de către fondurile de garantare. 
Proiectul de Lege privind stimularea absorbţiei fondurilor SAPARD prin preluarea riscului de către fondurile de garantare face parte din categoria legilor ordinare, potrivit prevederilor art.73 din Constituţia României, republicată.

La lucrări au fost prezenţi  25 deputaţi, din totalul de 25 membri ai Comisiei. 


La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnul Flaviu Lazin – secretar de stat în Ministerul Agriculturii, Pădurilor şi Dezvoltării Rurale şi domnul Dan Gherghelaş – director general adjunct al Agenţiei SAPARD.

Raportul Comisiei a fost adoptat în unanimitate, în şedinţa din 16.06.2005.

Proiectul de lege a fost adoptat de Senat în şedinţa din 6 iunie 2005.
Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1) din Regulamentul Camerei Deputaţilor, republicat,  este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Titlul legii

LEGE

privind stimularea absorbţiei fondurilor SAPARD prin preluarea riscului de către fondurile de garantare
	 Nemodificat  
	

	2. 
	
	Art.1. - (1) În scopul  garantării instrumentelor financiare pe care instituţiile de credit le pun la dispoziţia producătorilor agricoli, procesatorilor de produse agricole şi, după caz, autorităţilor publice locale, pentru asigurarea cofinanţării proiectelor realizate din fonduri SAPARD se constituie, la dispoziţia Ministerului Agriculturii, Pădurilor şi Dezvoltării Rurale Fondul de garantare a creditelor pentru realizarea proiectelor din cadrul Programului SAPARD, denumit în continuare fond.
(2) Fondul se gestionează de Ministerul Agriculturii, Pădurilor şi Dezvoltării Rurale.

(3) Ministerul Agriculturii, Pădurilor şi Dezvoltării Rurale aloca Fondului de Garantare a Creditului Rural S.A şi Fondului Naţional de Garantare a Creditelor pentru Întreprinderile Mici şi Mijlocii S.A, denumite în continuare fonduri de garantare, sume din fond, în scopul acordării de garanţii instituţiilor de credit. 

(4) Acordarea sumelor din fond se efectuează pe bază de convenţii încheiate între Ministerul Agriculturii, Pădurilor şi Dezvoltării Rurale şi fondurile de garantare.
	Nemodificat  
	

	3. 
	
	Art.2. - Sumele alocate şi dobânzile aferente acestora vor fi prevăzute distinct în evidenţele contabile ale fondurilor de garantare, fiind considerate împrumuturi subordonate, acordate pe durata derulării creditelor angajate pentru finanţarea beneficiarilor Programului SAPARD.
	Nemodificat  
	

	4. 
	
	Art.3. - Dobânda încasată de fondurile de garantare, ca venit financiar din plasarea în depozite bancare a sumelor alocate de Ministerul Agriculturii, Pădurilor şi Dezvoltării Rurale, conform art.1, este venit neimpozabil pentru acestea şi va reîntregi suma alocată.
	Nemodificat  
	

	5. 
	
	Art.4. - Sumele alocate şi dobânzile aferente acestora sunt utilizate de fondurile de garantare pentru: 

a) constituirea plafonului anual de garantare, cu o expunere a acestuia de până la 5 ori;

b) acoperirea riscului asumat de fondurile de garantare din garanţiile acordate pe seama fondului, prin plata soldului garanţiei, în cazul contractelor de garantare executate de instituţiile de credit pentru împrumutaţii care nu-şi îndeplinesc obligaţiile asumate prin contractele de credit;

c) acoperirea comisioanelor datorate fondurilor de garantare de către persoanele fizice autorizate şi asociaţiile familiale constituite conform legii, acestea  fiind scutite de la plata comisionului de garantare. Nivelul comisioanelor de garantare se aprobă anual, diferenţiat, în funcţie de tipul de credit şi de tipul de proiect, prin ordin al ministrului agriculturii, pădurilor şi dezvoltării rurale.
	Nemodificat  
	

	6. 
	
	Art.5. - Beneficiarii garanţiilor acordate de fondurile de garantare sunt:

a) societăţi comerciale constituite conform Legii nr. 31/1990 privind societăţile comerciale, republicată, cu modificările ulterioare;
b)   asociaţii agricole constituite conform Legii nr. 36/1991 privind societăţile agricole şi alte forme de asociere în agricultură;

c) persoane fizice autorizate şi asociaţii de fermieri, constituite conform legii.


	Articolul 5 va avea următorul cuprins:
„Nemodificat  

a) societăţi comerciale constituite conform Legii nr. 31/1990 privind societăţile comerciale, republicată;
b)   asociaţii agricole constituite conform Legii nr. 36/1991 privind societăţile agricole şi alte forme de asociere în agricultură şi a Legii cooperaţiei agricole nr.566/2004;

Nemodificat „
Deputat UDMR: Atilla Kelemen 
	Pentru  respectarea normelor de tehnică legislativă 
Pentru  cuprinderea tuturor beneficiarilor.

	7. 
	
	Art.6. – (1) Creditele acordate beneficiarilor prevăzuţi la art.5 sunt garantate astfel:
a) până la 70% de Fondul de Garantare a Creditului Rural S.A;

b) până la 70% de Fondul Naţional de Garantare a Creditelor pentru  Întreprinderile Mici şi Mijlocii S.A.

(2)  Dobânda aferentă creditului este garantată de împrumutat.

	Nemodificat  
	

	8. 
	
	Art.7. - Prin  derogare de la prevederile art.3 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, Fondul Naţional de Garantare a Creditelor pentru Întreprinderile Mici şi Mijlocii S.A acordă garanţii pentru beneficiarii prevăzuţi la art. 5 din prezenta lege.
	Nemodificat  
	

	9. 
	
	Art.8. - Comisioanele de garantare datorate de instituţiile de credit pentru garanţiile emise în favoarea  beneficiarilor prevăzuţi la art.5 sunt venituri ale fondurilor de garantare.
	Nemodificat  
	

	10. 
	
	Art.9. - În situaţia în care riscul de neplată înregistrat depăşeşte nivelul sumelor alocate fondurilor de garantare şi al dobânzilor acumulate, diferenţa se acoperă din prevederile bugetare ale Ministerului Agriculturii, Pădurilor şi Dezvoltării Rurale.
	Nemodificat  
	

	11. 
	
	Art.10. - Creanţele fondurilor de garantare rezultate din contractele de garantare, executate de instituţiile de credit, au regim de creanţă bugetară şi sunt executate în condiţiile legislaţiei în vigoare.
	Nemodificat  
	

	12. 
	
	Art.11. - Eventualele sume restituite de instituţiile de credit fondurilor de garantare, ca urmare a executării celorlalte garanţii prevăzute în contractele de credit şi acoperirii debitelor înregistrate de acestea, vor reîntregi sursa din care s-a efectuat plata. 
	Nemodificat  
	

	13. 
	
	Art.12. - Sumele rămase după finalizarea Programului SAPARD şi a contractelor de credite garantate de fondurile de garantare, în baza prezentei legi, se vor vira Ministerului Agriculturii, Pădurilor şi Dezvoltării Rurale, cu excepţia sumelor aferente contractelor de garantare existente în derulare.
	Nemodificat  
	

	14. 
	
	Art.13. - În termen de 45 de zile de la data intrării în vigoare a prezentei legi,  la propunerea Ministerul Agriculturii, Pădurilor şi Dezvoltării Rurale, Guvernul va  adopta  Norme metodologice de aplicare a legii.
	Articolul 13 va avea următorul cuprins:

„Art.13. - În termen de 30 de zile de la data intrării în vigoare a prezentei legi,  la propunerea Ministerul Agriculturii, Pădurilor şi Dezvoltării Rurale, Guvernul va  adopta  Norme metodologice de aplicare a legii.”
Deputat PNL: Dumitru Pardău

Deputat Independent: Daniel Ionescu 
	Pentru  a urgenta aplicarea legii.



Comisia a propus aprobarea proiectului cu  25  voturi pentru,  0 voturi împotrivă şi  0 abţineri.

                   PREŞEDINTE, 










SECRETAR,
                   Dr.Atilla Bela Ladislau KELEMEN  







Ioan MUNTEANU
Consilier: Anton Păştinaru

